Københavns Adresseavis, 1763-03-23
En merkværdig Betragtning, hvori de Egenskaber, som udkræves til omgængelig Samtale, ere meget rigtigen forestillede i en Skaal. Punch. Munch, siger denne dybsindige Efterforsker, er en Drik, der beredes af Spiritus, (Arrak, Rom, eller Brændeviin) Suurt, (Citron Saft, eller Tamarind) Sukker og Vand. Den flygtige og hidsige Spiritus er det rette Sindbillede paa Munterhed og Vid; Citronens skarpe Suurhed afbilder meget beqvemmeligen stikkende Gækkerie og bitter Dadlen; Sukker er en naturlig Forestilling af smigrende Hyklerie og artig Høflighed; og Vandet er det rette Billede af magelig Snak, uskyldig og uden Smag. Spiritus allene er for stærk til at bruge. Den vil heller foraarsage Galenskab end Lystighed; og, i stedet for at slukke Tørsten, ophidse Blodet. Saaledes Vittighed, naar den alt for overflødigen udøses, vil sætte de Hørende i Bevægelser, der ere heller heftige end behagelige, enhver springer tilbage for Kraften af dens Jndtryk, Sælskabet sidder, henrykt og overvældet; alle blive forhausede, men ingen fornøyet. Den suure Saft giver denne fornøyelige Drik al sin Kraft til at opmuntre Ganen. Omgængelig Samtale vilde blive dorsk og doven, dersom Skiødesløshed blev ikke undertiden opvakt, og Søvnagtighed purret, ved tilbørlig Skarphed af Tilrettesættelse. Men ublandet Suurhed, vil forvende Ansigtet og forskrække Ganen; og den der har ingen andre Egenskaber, end Skarpsigtighed og Strenghed, den hvis idelige Forretning er at opdage og dadle, som seer alleneste, for at finde Feyl, og taler, alleneste for at straffe dem, vil saarligen blive frygtet, hadet og skyet. Sukkerets Smag er almindeligen behagende, men det kand ikke længe spises allene. Saaledes mild Venlighed og ydmyg Høflighed vil altid giøre den første Sammen, komst angenem; men de blive snart matte og væmmelige, dersom de ikke ere forenede med meere muntre Egenskaber. Sukkerets fornemste Brug er, at lindre andre Tings Smag; og en mild og venlig Opførsel formilder ligeledes Modsgelses Haardhed, og formindsker uvelkommen Sandheds Bitterhed. Vand er det almindelige Middel, hvorved vi tage til os de Ting, som ere fornødne til vore Legemers Ophold og Vext, hvorved Tørsten slukkes, og alle Livets og Naturens Mangeler opfyldes. Saaledes blive alle Verdens Handteringer afgjordte ved ukunstet og magelig Snak, hverken forhøyet ved Jndbildingen, eller forstilt ved Affectation, uden Satyres Skarphed eller Flatteries Sødhed. Ved denne klare og tydelige Maade at tale paa, bliver Nysgierrighed fornøyet, og al den Kundskab og Efterretning meddeelt, som en Mand anmodes om at give, til den andens Sikkerhed og Nytte. Vandet er det eneste af de Ting, som bruges til Punch, hvilket kand drikkes allene, og hvormed Mennesket er fornøyet, indtil Jndbildingen har opdigtet en selvgjordt Mangel. Saaledes, den Stund vi alleneste begiere at faae vores Vankundighed underrettet, ere vi meest fornøyede med den jevneste og eenfoldigste Tale, og det er alleneste i Ledigheds eller Hoffærdigheds Timer, at vi begiere at forlystes med Vittighed eller Flatterie. Den allene kand behage længe, som, ved at lindre Satyres Suurhed med Høfligheds Sukker, og ved at dæmpe Vittigheds Hidsighed med Skarpheden af eenfoldig Snak, kand lave den ægte Punch af omgængelig Samtale; Og ligesom man kand drikke meest af den Punch, hvori Vandet er den største Deel, saa vil og den Staldbroder være oftest velkommen, hvis Snak flyder med en uanstødelig Overflødighed, og umisundt Usmagelighed. Efterretning. om Maaden, hvorledes den begyndende Forbedring : Land Avlen skal udføres.